stanford-oval/wikipedia huggingface dataset:
רפאל לפין
מבחר פרסומיו

Sur un cas d'abcès d'un des lobes antérieurs du cerveau;   (על מקרה של מורסה מוחית באחת מהאונות הקדמיות של המוח)
De l'hémiplégie pneumonique (1870)   על ההמיפלגיה הפנאומונית
De la localisation dans les maladies cérébrales (1875) - על מיקום המחלות המוחיות
Additions à la traduction francaise du Traité des maladies des reins de Bartels (1884)  - תוספת לתרגום לצרפתית של ספר הלימוד של בארטלס על מחלות הכליות
Le Ferment glycolytique et la pathogénie du diabète (1891) - הזרז הגליקוליטי והפאתוגניה של הסוכרת
Influence de la faradisation des nerfs du pancréas sur la glycolyse (1899)  השפעת הפאראדיזציה  של עצבי הלבלב על הגליקוליזה
Le diabète et son traitement (1899)  (הסוכרת וטיפולה)
Le diabète non compliqué et son traitement (1905)  (הסוכרת הלא מסובכת וטיפולה)
Les complications du diabète et leur traitement (1906) -(סיבוכי הסוכרת וטיפולם)
Le Sucre virtuel du sang (1910) עם בוליד (R. Boulud)  (על הסוכר הווירטואלי של הדם)
Sur la résorption du sucre par les tubes du rein (1911) (על הספיגה מחדש של הסוכר בצינוריות הכליה)
הערות שוליים

↑  האתר הגניאלוגי geni
| --- | --- |
בקרת זהויות :  BIBSYS: 3041517  BnF: cb129660507 (data)  GND: 117640360  ICCU: RAVV110024  ISNI: 0000 0001 2118 0678  Léonore: 230622  NKC: nlk20000090057  NTA: 169382370  SUDOC: 032656130  VIAF: 2603660   WorldCat (עם VIAF): 2603660
ג'וליאן דה לה סל

| --- | --- |
אין תמונה חופשית
 לידה:  10 ביוני 1996 (בן 28) לוס אנג'לס, ארצות הברית 
 מדינה:  ארצות הברית 
 פרופיל ב-IMDb
 
ג'וליאן דה לה סל (באנגלית: Julian de la Celle; נולד ב-10 ביוני 1996) הוא שחקן אמריקאי.
ביוגרפיה

ג'וליאן דה לה סל נולד ב-10 ביוני 1996 בלוס אנג'לס, קליפורניה. הוא למד בתיכון Ramon Cortines VAPA בלוס אנג'לס.
קריירה

הוא עשה את הופעת הבכורה שלו במשחק ב-2008 בסרט הקצר "היתום". באותה שנה לוהק לשחק בתפקיד דניאל מיד ג'וניור בסדרת הטלוויזיה "בטי המכוערת". מאוחר יותר הוא שיחק בסדרות טלוויזיה רבות, בהן "גיבורים", "משפחת פוסטר", "המדריך לרוצח" ו"קולוני".
בשנת 2019 שיחק בסרט "Ice Cream in the Cupboard".
בשנת 2020 שיחק בסרט "M.O.M. Mothers of Monsters".
פילמוגרפיה נבחרת

| שנה | כותרת | תפקיד | הערות |
| --- | --- | --- | --- |
| 2008 | בטי | דניאל מיד | תפקיד חוזר |
| 2010-2009 | גיבורים | סמואל הצעיר | תפקיד חוזר |
| 2014 | משפחת פוסטר | זאק רוג'רס | 8 פרקים |
| 2014 | Oh, You Pretty Things! | עזרא ברחאס | 9 פרקים |
| 2014 | המדריך לרוצח | ראיין רמיני |  |
| 2019 | Ice Cream in the Cupboard | דילן | סרט באורך מלא |
| 2020 | M.O.M. Mothers of Monsters | גרג | סרט באורך מלא |
הערות שוליים

↑  'Ugly Betty' vs. 'Desperate Housewives': Which show has the best new kid?, EW.com (באנגלית)
↑  Denise Petski, Talent Agent Matt Jackson Joins MSA Agency As VP West Coast Theatrical, Deadline, ‏2022-07-05 (באנגלית אמריקאית)
↑  M.O.M. Mothers Of Monsters (2020) Movie Review from Eye for Film, www.eyeforfilm.co.uk
דנוור ריגלמן

דנוור לי ריגלמן השלישי (באנגלית: Denver Lee Riggleman III; נולד ב-17 במרץ 1970) הוא פוליטיקאי אמריקאי שכיהן כחבר בית הנבחרים של ארצות הברית מטעם מחוז הקונגרס החמישי של קהיליית וירג'יניה. מחוז הקונגרס החמישי גדול בשטחו ומכיל בתוכו כ-21 ממחוזות וירג'יניה, ולמעשה ישנן שש מדינות אחרות בארצות הברית הקטנות ממנו בשטח. ב-2020 הפסיד ריגלמן את מועמדות המפלגה הרפובליקנית לייצוג המחוז לאחר שחיתן זוג הומוסקסואלי, וכהונתו נחתמה בינואר 2021.
ביוגרפיה > קורות חייו

ריגלמן נולד וגדל במנאסאס שבצפון וירג'יניה, וב-1988 סיים את לימודיו התיכוניים בתיוכן סטונוול ג'קסון. בשנת 1996 השלים לימודי תעודה ממכללת מחוז ברלינגטון. כעבור שנתיים השלים לימודי תואר ראשון במדיניות חוץ מאוניברסיטת וירג'יניה. כמו כן, ב-2007 נהיה לבעל תעודת בוגר מאוניברסיטת וילנובה. ריגלמן שירת בחיל האוויר של ארצות הברית במשך 15 שנה. תחילה שימש כטכנאי אוויוניקה בדרגת חוגר, ולאחר זמן מה קודם בדרגתו הצבאית והמשיך את שירותו כקצין מודיעין. בשנים 2007–2015 עבד בחברת קבלנות שעבדה עם המועצה לביטחון לאומי של ארצות הברית.
בשנת 2014, ריגלמן ורעייתו ייסדו בצוותא את "מזקקת סילברבאק", מזקקת מלאכה בת 50 אקר ביישוב אפטון שבווירג'יניה, השוכן בעמק שנאנדואה סמוך לשארלוטסוויל. ריגלמן פעל לדה-רגולציה על מזקקות במדינה ולשינויים ברשות לבקרת משקאות אלכוהוליים בווירג'יניה. יחד עם בעלי מזקקות אחרים הקים הזוג ריגלמן איחוד מזקקים ואף שכרו שדלן. ריגלמן מתח ביקורת על חוקי המס והאלכוהול של המדינה כקשים ולא הוגנים כלפי יצרני משקאות חריפים.
ב-27 באוקטובר 1989 נישא לכריסטין בלייר, והזוג חובק יחדיו שלושה ילדים.
ביוגרפיה > קריירה פוליטית

בדצמבר 2016 החל ריגלמן להתמודד על מועמדות המפלגה הרפובליקנית לתפקיד מושל וירג'יניה לקראת הבחירות למושלות המדינה ב-2017. מתנגדיו בבחירות המקדימות היו אד גילספי — לשעבר יועץ לנשיא ג'ורג' ווקר בוש, קורי סטיוארט — יושב ראש מועצת המפקחים של מחוז פרינס ו-ויליאם ופרנק וגנר, חבר הסנאט של וירג'יניה מטעם וירג'יניה ביץ'. בינתיים, במפלגה הדמוקרטית, סגן המושל המכהן ראלף נורתם זכה במועמדות וביום הבחירות הכלליות אף ניצח בבחירות. ב-16 במרץ 2017 הכריז ריגלמן על פרישתו מהמירוץ.
בבחירות 2018 היה ריגלמן המועמד הרפובליקני לבית הנבחרים של ארצות הברית מטעם מחוז הקונגרס החמישי של וירג'יניה. בבחירות הכלליות גבר על המועמדת הדמוקרטית לזלי קוקברן עם 53% מקולות הבוחרים. בקונגרס ה-116 של ארצות הברית הוא חבר הוועדה לשירותים פיננסיים. לקראת בחירות 2020, המפלגה הרפובליקנית במחוז ראפאבאנוק מתחה עליו ביקורת על שחיתן שניים מעוזריו ההומוסקסואלים. בספטמבר 2019 אף הרחיקה אותו משורותיה על שהפר כביכול עקרונות מפלגתיים בנושאי הגירה ובסוגיות פיזיקליות. עמדותיו הליברליות יחסית היו לצנינים בעיני הרפובליקנים, ולאחר ששקעה שמשו במפלגה — ב-13 ביוני 2020 הפסיד את המועמדות הרפובליקנית לבוב גוד.
הערות שוליים

↑  GOP congressman who officiated gay wedding loses primary, באתר AP‏, 14 ביוני 2020 (באנגלית)
↑  לורה ווזלה, Populist candidate Denver Riggleman drops out of GOP race for Virginia governor, באתר וושינגטון פוסט, 16 במרץ 2017 (באנגלית)
↑  ביוגרפיה, באתר Vote Smart (באנגלית)
↑  מומו גרהאם, As Trump era dawns, 2017 Virginia GOP hopefuls court supporters at gathering in Richmond, באתר Richmond Times-Dispatch‏, 10 בדצמבר 2016 (באנגלית)
↑  ‏ פוסט שהעלה ריגלמן, ברשת החברתית אינסטגרם, 27 באוקטובר 2019 (באנגלית)
↑  ג'נה פורטוני, A fourth Republican enters the race for Virginia governor, באתר וושינגטון פוסט, 28 בדצמבר 2016 (באנגלית)
↑  Republican Denver Riggleman suspends campaign for Virginia governor, באתר Fredericksburg.com‏, 16 במרץ 2017 (באנגלית)
↑  אליסון וראבל, Riggleman selected as GOP nominee in 5th District, באתר The Daily Progress‏, 2 ביוני 2018 (באנגלית)
↑  AP‏, GOP congressman who officiated gay wedding loses primary, באתר וושינגטון טיימס, 14 ביוני 2020 (באנגלית)
↑  ג'ולי ברוק, Virginia county GOP censures Rep. Riggleman, sparking sharp response, באתר The Hill‏, 16 בספטמבר 2019 (באנגלית)
↑  אנדרו סולנדר, Riggleman Becomes Third Member Of Congress To Lose Renomination In 2020–And He Probably Won’t Be The Last, באתר פורבס, 14 ביוני 2020 (באנגלית)
| --- | --- |
בקרת זהויות :  US Congress: R000611
דניפרופטרובסק (מחוז)

מחוז דניפרופטרובסק (באוקראינית: Дніпропетровська область) הוא אחד ממחוזות אוקראינה, שוכן במזרח המדינה, ובירתו העיר דניפרו. למחוז חשיבות תעשייתית רבה, כ-16,9% מהתעשייה במדינה, מקורה במחוז.
כמו כן ידוע המחוז במרבצי עפרות מתכת עשירים, כדוגמת מכרות הברזל בקריבי ריה ומרבץ המנגן על יד ניקופול, מקור המנגן הידוע השני בגודלו בעולם.
שטח המחוז הוא כ-32 אלף קמ"ר המהווים כ-5.3% משטח אוקראינה כולה. בשנת 2014 התגוררו בו 3,285,626 תושבים. המחוז גובל בצפון במחוזות פולטבה וחרקוב, במזרח במחוז דונצק, בדרום בזפוריז'יה וחרסון, ובמערב במיקולאייב וקירובוגרד.
את המחוז חוצה נהר הדנייפר, בדרום המחוז נמצא מאגר קחובקה שנוצר בשנת 1956, לאחר שהושלם בניית סכר ליד העיר קחובקה.
אחד האנשים שכיהנו במשרת מושל המחוז הוא איש העסקים היהודי־אוקראיני איגור קולומויסקי.
שלט המודיע על הכניסה למחוז דניפרופטרובסק מכיוון מחוז קירבגראד
חלוקה אדמיניסטרטיבית

מיולי 2020, לאחר יישום רפורמה במחוזות משנה של אוקראינה, מחוז דניפרופטרובסק מחולק ל-7 מחוזות משנה כדלהלן:
| שם בעברית  | שם באוקראינית | שטח (קמ"ר) | אוכלוסייה 2020 | מרכז מנהלי |
| --- | --- | --- | --- | --- |
| מחוז משנה דניפרו | Дніпровський ‏ | 5606 | 1,145,065 | דניפרו |
| מחוז משנה ניקופול | Нікопольський ‏ | 3241 | 250,746 | ניקופול |
| מחוז משנה סינלניקובו | Синельниківський ‏ | 6617 | 198,974 | סינלניקובו |
| מחוז משנה סמר | Самарівський ‏ | 3478 | 167,526 | סמר |
| מחוז משנה פאבלוהראד | Павлоградський‏ | 2490 | 166,797 | פאבלוהראד |
| מחוז משנה קמיאנסקה | Кам'янський ‏ | 4803 | 423,443 | קמיאנסקה |
| מחוז משנה קריבי ריה | Криворізький ‏ | 5725 | 743,934 | קריבי ריה |
הערות שוליים

↑  וולודימיר קוביג'וביץ', איהור סטבלסקי, מחוז דניפרופטרובסק, באתר האנציקלופדיה האינטרנטית של אוקראינה, ‏2020
| מחוזות אוקראינה |
| --- | --- | --- |
|  | אודסה • איוואנו-פרנקיבסק • דונצק 1 • דניפרופטרובסק • ווהלין • ויניצה • ז'יטומיר • זפוריז'יה 1 • זקרפטיה • חמלניצקי • צפון חרסון 2 • חרקוב • טרנופול • לבוב • לוהנסק 1 • מיקולאייב • סומי • פולטבה • קייב • קירובוהראד • צ'רנוביץ • צ'רניהיב • צ'רקאסי • רובנו |  |
רפובליקה אוטונומית: קרים 1 • ערים בעלות מעמד מיוחד: קייב • סבסטופול 1  הערות: 1מחוז זה נכבש בידי רוסיה וסופח אליה באופן חד-צדדי. 2מחוז חרסון נכבש בידי רוסיה וסופח אליה באופן חד-צדדי, אך כעבור חודשיים חזר חלקו הצפוני של המחוז לשליטה אוקראינית.
| --- | --- |
בקרת זהויות :  NLI: 987007555200705171  GND: 10022836-7  LCCN: n84009136  MusicBrainz: 3884a385-0bbe-47f9-bd21-f4eb05c535bb  NKC: ge1147455  VIAF: 134912817   WorldCat (עם VIAF): 134912817 
ערך זה הוא קצרמרבנושא גאוגרפיה של אוקראינה. אתם מוזמנים לתרום לוויקיפדיה ו.
צעקה 6

| --- | --- |

כרזת הסרט בעברית
 מבוסס על:  דמויות מאת קווין ויליאמסון
 בימוי:  מאט בטינלי-אולפין וטיילר ג'ילט
 הופק בידי:  ויליאם שרק ג'יימס ונדרבילט פול ניינסטין קווין ויליאמסון
 תסריט:  ג'יימס ונדרבילט גאי בוסיק קווין ויליאמסון
 עריכה:  Jay Prychidny 
 שחקנים ראשיים:  מליסה באררה ג'נה אורטגה ג'סמין סבוי בראון מייסון גודינג קורטני קוקס היידן פנטייר דרמוט מלרוני הנרי צ'רני  ג'ק צ'מפיון
 מוזיקה:  בריאן טיילר 
 צילום:  ברט ג'וטקביץ'
 מדינה:  ארצות הברית ארצות הברית
 חברת הפקה:  Spyglass Media Group Project X Entertainment Radio Silence Productions
 חברה מפיצה:  סרטי פרמאונט
 שיטת הפצה:  הפצה לאולמות הקולנוע, וידאו על פי דרישה
 הקרנת בכורה:  6 במרץ 2023 (תיאטרון לינקולן סקוור) ישראל 9 במרץ 2023 ארצות הברית 10 במרץ 2023
 משך הקרנה:  122 דקות
 שפת הסרט:  אנגלית
 סוגה:  סרט סלאשר, סרט קומדיית אימה 
 תקציב:  33-35 מיליון דולר
 הכנסות:  169 מיליון דולר
 סרט קודם:  "צעקה" (2022)
 סרט הבא:  Scream 7 
 סרטים בסדרה:  "צעקה"
 www.screammovie.com
 דף הסרט ב־IMDb
 
צעקה 6 (באנגלית: Scream VI) הוא סרט סלאשר אמריקאי בבימוים של מאט בטינלי-אולפין וטיילר ג'ילט (אנ'), לפי תסריט מאת ג'יימס ונדרבילט (אנ') וגאי בוסיק (אנ'), ששיתפו פעולה עם התסריטאי ויוצר סדרת סרטי "צעקה" קווין ויליאמסון (אנ'), שמשמש כמפיק אחראי. הסרט הוא השישי בסדרת סרטי "צעקה", והמשך רציף לאירועי "צעקה" משנת 2022.
בסרט מככבים מליסה באררה, ג'נה אורטגה, ג'סמין סבוי בראון, מייסון גודינג, קורטני קוקס והיידן פנטייר, ששבים לגלם את דמויותיהם מסרטים קודמים בסדרה, ואליהם מצטרפים דרמוט מלרוני, ג'ק צ'מפיון והנרי צ'רני. סרט זה יהיה הראשון בסדרה שבו לא מופיעה דמותה של סידני פרסקוט, אותה גילמה נב קמפבל.
הסרט השישי הוכרז שבועות ספורים לאחר עלייתו לאקרנים של הסרט המוצלח "צעקה" שיצא שנה קודם לכן, כאשר חלק גדול מצוות השחקנים חתומים על תפקידם מחדש לצד חזרתם של בטינלי-אולפין וג'ילט. הצילומים התרחשו במונטריאול, קנדה, מיוני ועד סוף אוגוסט 2022. נב קמפבל לא חזרה לגלם את תפקידה כסידני פרסקוט עקב מחלוקת על שכר, מה שהפך את הסרט הראשון של "צעקה" שלא מציג את הופעתה לראשונה. בריאן טיילר הלחין את פסקול הסרט, בזמן שסוון פוקונר שותפו להלחנת הפסקול.
הסרט הוקרן בבכורה בתיאטרון לינקולן סקוור במנהטן ב-6 במרץ 2023, ועלה לאקרנים בארצות הברית ב-10 במרץ 2023, ובישראל ב-9 במרץ 2023. הסרט זכה לביקורות חיוביות מהמבקרים והכנסותיו הגיעו ל-169 מיליון דולר ברחבי העולם, והפך לסרט הראשון בזיכיון שהרוויח למעלה מ-100 מיליון דולר בקופות המקומיות בארצות הברית מאז הסרטים "צעקה" (1996) ו"צעקה 2" (1997). הוא זכה לסרט הטוב ביותר בטקס פרסי MTV לשנת 2023. בנוסף, נמסר שסרט המשך נמצא בפיתוח, והקולנוען כריסטופר לנדון (אנ') יביים אותו, אך לבסוף פרש מהתפקיד.
עלילה

מחוץ לבר בניו יורק, מפותה ונרצחת מרצה ללימודי קולנוע באוניברסיטת בלאקמור, לורה קריין, על ידי אחד מתלמידיה, ג'ייסון קרביי, הלבוש בתלבושתו של "גוסטפייס". יחד עם שותפו לדירה, גרג, זומם ג'ייסון לרצוח גם את האחיות קרפנטר, אך הוא מקבל שיחה מ"גוסטפייס" אחר, שחושף בפניו שכבר רצח את גרג ולאחר מכן דוקר אותו למוות.
חצי שנה לאחר אירועי הסרט הקודם, סם קרפנטר מתגוררת כעת בניו יורק עם אחותה טרה ושותפתן לדירה, קווין ביילי, התאומים צ'אד ומינדי מיקס-מרטין, יחד עם בת-זוגה של מינדי, אניקה ושותפו לדירה של צ'אד, איתן. סם, הסובלת מטראומות בעקבות אירועים אלו וממורשתו של בילי לומיס, אביה הביולוגי וה"גוסטפייס" המקורי, מטופלת אצל פסיכולוג בשם ד"ר סטון, ואף מנודה בפומבי בעקבות תאוריית קונספירציה מקוונת לפיה היא תיזמרה את הרציחות האחרונות שאירעו בוודסבורו והפלילה את ריצ'י קירש בכך. אביה של קווין, הבלש ויין ביילי, מזמין את סם לחקירה, שכן תעודת הזהות שלה נמצאה בזירת הרצח של ג'ייסון, יחד עם מסכת ה"גוסטפייס" ששימשה את ריצ'י ואמבר פרימן. בדרכה לתחנה, סם מקבלת שיחה נכנסת מריצ'י, שבוצעה על ידי "גוסטפייס", שלאחר מכן תוקף את האחיות והורג מספר עוברי אורח.
בתחנה, האחיות נפגשות עם סוכנת ה-FBI קירבי ריד, שניצלה ממסע הרציחות בוודסבורו שאירעו בשנת 2011, ועם גייל וות'רס, שמגלה לשתיים שסידני פרסקוט ירדה למחתרת לאור התקיפות האחרונות. במשרדו, נרצח ד"ר סטון על ידי "גוסטפייס", שגונב את תיקה של סם ומשאיר מסכה נוספת ששימשה את הרציחות בשנת 2011. לאחר מכן תוקף "גוסטפייס" את הקבוצה בדירתן של האחיות ומצליח להרוג את קווין ואניקה, בעוד שסם, טרה, מינדי וצ'אד מצליחים להימלט הודות לעזרתו של שכנם והבן-זוגה של סם, דני.
לאחר מותה של קווין, ביילי מוסר רשמית מהתיק, ונשבע לנקום את מות בתו. גייל לוקחת את הקבוצה לבית קולנוע נטוש שמצאה תוך כדי חקירה, שבו הוקם מקדש לרוצחי ה"גוסטפייס", כולל כלי נשק ותלבושות מכל מסע רציחות. מאוחר יותר, "גוסטפייס" מתקשר לגייל ומענה אותה בנוגע למותו של דיואי, לפני שהורג את בן-זוגה ותוקף אותה. עם זאת, סם וטרה מגיעות בזמן לדירתה ומונעות ממנו להרוג אותה.
הקבוצה מסכימה לפגוש את קירבי בתיאטרון במטרה לרקום תוכנית ללכידתו של "גוסטפייס", אך בדרכם לשם ברכבת התחתית, הם מופרדים על ידי "גוסטפייס", שתוקף את מינדי. בתיאטרון, סם חוזה בבילי לומיס, שמזכיר לה להגן על עצמה ולא לסמוך על אף אחד. כשהיא לוקחת את סכינו של בילי מהרציחות המקוריות, סם מבינה שהם ננעלו בפנים.
ביילי מתקשר לסם ואומר שהוא גילה שקירבי פוטרה מה-FBI חודשים קודם לכן לאחר שיציבותה הנפשית התערערה. "גוסטפייס" מופיע ודוקר את טרה לפני ש"גוסטפייס" שני מופיע, והצמד תוקף את צ'אד. כשטרה וסם מנסות להימלט, קירבי וביילי מגיעים שניהם במקביל עם רובים שלופים. ביילי יורה בקירבי וחושף את עצמו בתור ה"גוסטפייס" השלישי. ביילי מודה בפני האחיות בכך שתיזמר את הרציחות בשיתוף פעולה עם שני ילדיו – קווין, שחושפת את היותה עודנה בחיים, ואיתן, שנחשף כבנו הקטן – במטרה לנקום את מותו של ריצ'י, שהיה בנו הבכור; ובכך שיצר את המקדש כאנדרטה לכבודו. סם וטרה נלחמות במשפחת ביילי, ובמהלך המאבק דוקרת טרה את איתן ובעוד שסם יורה בקווין. סם עוטה את תלבושת ה"גוסטפייס" של אביה ומתקשרת לביילי, לפני שדוקרת אותו למוות. איתן, ששרד את הדקירה, מנסה לרצוח את סם, אך קירבי זורקת על ראשו את הטלוויזיה ששימשה להריגת סטו מאכר, והורגת אותו.
סם מסכימה לאפשר לטרה לחיות את חייה באופן עצמאי יותר, ובתמורה מסכימה טרה ללכת לטיפול פסיכולוגי. בעוד מינדי, צ'אד וקירבי נלקחים לבית החולים, סם בוהה במסכת ה"גוסטפייס" של אביה, לפני שמחליטה לזרוק אותה, והולכת בעקבותיה של טרה אל רחובות העיר.
צוות השחקנים והדמויות

מליסה באררה – סמנתה "סם" קרפנטר, בתו הביולוגית של בילי לומיס, הגוסטפייס המקורי.
ג'נה אורטגה – טרה קרפנטר, אחותה למחצה של סם.
מייסון גודינג – צ'אד מיקס-מרטין, אחיינו של רנדי מיקס ותאומהּ של מינדי.
ג'סמין סבוי בראון – מינדי מיקס-מרטין, אחייניתו של רנדי מיקס ותאומתו של צ'אד.
קורטני קוקס – גייל וות'רס, מארחת תוכנית בוקר גרושה, סופרת וניצולת מסע הרציחות המקורי של גוסטפייס.
היידן פנטייר – קירבי ריד, סוכנת FBI, שניצלה ממסע הרציחות של גוסטפייס משנת 2011.
ג'ק צ'מפיון – איתן "לנדרי", סטודנט באוניברסיטת בלאקמור ושותפו לדירה של צ'אד.
ליאנה ליברטו – קווין ביילי, סטודנטית באוניברסיטת בלאקמור ושותפתן לדירה של סם וטרה.
דרמוט מלרוני – ויין ביילי, בלש במשטרת ניו יורק ואביה של קווין.
דווין נקודה – אניקה קויקו, סטודנטית באוניברסיטת בלאקמור ובת-זוגה של מינדי.
ג'וש סגארה – דני ברקט, בן-זוגה החדש של סם, הגר בשכנות אליה, טרה וקווין.
הנרי צ'רני – כריסטופר סטון, הפסיכולוג של סם.
סמארה ויבינג – לורה קריין, מרצה ללימודי קולנוע באוניברסיטת בלאקמור.
טוני רוולורי – ג'ייסון קרביי, סטודנט ללימודי קולנוע באוניברסיטת בלאקמור.
תומאס קדרוט – ברוקס, בן-זוגה החדש של גייל.
סקיט אולריץ' – בילי לומיס (הופעת אורח), אביה הביולוגי של סם והגוסטפייס המקורי.
ג'ק קווייד – ריצ'י קירש (הופעת אורח), בן-זוגה לשעבר של סם ומעריץ רעיל של סרטי "דקירה" שנטל את זהותו של "גוסטפייס".
רוג'ר ל. ג'קסון – גוסטפייס (קול בלבד), רוצח רעול פנים, שתוקף את ניו יורק.
הפקה > פיתוח

לפני עליית הסרט "צעקה 4" לאקרנים, הצהיר יוצר הסדרה, קווין ויליאמסון, שהוא כבר "מיפה" את עלילת שני הסרטים הבאים בסדרה, שהפקתם תהיה תלויה בהצלחתו הקופתית של הסרט הרביעי. ביולי 2014, ויליאמסון חשף כי הסרט הרביעי נועד להתחיל טרילוגיה חדשה של סרטים, אבל הסרט "מעולם לא הצליח בצורה שהם קיוו לה". ויליאמסון גם הצהיר שהוא כנראה לא יהיה מעורב בסרטי המשך נוספים, שכן במאי הסדרה, וס קרייבן "סיים" איתו. על פי ויליאמסון, עלילת הסרט החמישי נועדה לעקוב אחר דמותה של ג'יל רוברטס, בעודה נרדפת על ידי גוסטפייס בקמפוס האוניברסיטה בו היא לומדת, בעוד שהסרט השישי נועד לבסס את דמותה של גייל וות'רס כדמות הראשית ולעסוק במערכת יחסיה עם דיואי ריילי.
בינואר 2022, בעקבות הצלחת הסרט החמישי בקופות, נמסר על רצונם של השחקנים נב קמפבל ודייוויד ארקט ושל צמד הבמאים מאט בטינלי-אולפין וטיילר ג'ילט להפיק סרטי המשך עתידיים בסדרה. בהמשך, קורטני קוקס הביעה גם היא את רצונה להצטרף להפקת סרט המשך עתידי. הפקתו של הסרט השישי אושר רשמית ב-3 בפברואר 2022 על ידי חברת "Spyglass Media Group". עוד נמסר כי לבימוי הסרט ישובו אולפין וג'ילט, בעוד שעל כתיבת התסריט יהיו שוב אמונים ג'יימס ונדרבילט וגאי בוסיק. בשלהי פברואר, נמסר כי קמפבל נמצאת במשא ומתן על שיבה לגילום דמותה של סידני פרסקוט. במרץ 2022, נמסר כי קוקס קיבלה את התסריט והחלה במשא ומתן על שיבה לגילום דמותה של גייל וות'רס. במאי 2022, נודע כי עלילת הסרט תתרחש לראשונה בתולדות הסדרה מחוץ לוודסבורו. ביוני 2022, הצהירה אורטגה כי הסרט יציג "גוסטפייס" שיהיה יותר "אגרסיבי ואלים" מאשר בסרטים הקודמים.
הפקה > ליהוק

ב-10 במאי 2022, נמסר כי מליסה באררה, ג'סמין סבוי בראון, מייסון גודינג וג'נה אורטגה ישובו לגלם בסרט השישי את דמויותיהם מהסרט החמישי. למחרת, נמסר כי היידן פנטייר תשוב לגלם את דמותה של קירבי ריד מהסרט הרביעי. כשנשאלה על מעורבותה בסרט, קוקס טענה שהחוזה שלה טרם הושלם. כמו כן, ביוני 2022, נמסר על ליהוקו של דרמוט מלרוני, ועל שובה של קוקס. ב-16 ביוני 2022, נמסר על ליהוקם של ג'ק צ'מפיון, ליאנה ליברטו, דווין נקודה וג'וש סגארה, וב-23 ביוני על ליהוקו של הנרי צ'רני.
הפקה > ליהוק > עזיבתה של קמפבל

ב-6 ביוני 2022, נמסר רשמית כי קמפבל לא תשוב לגלם את דמותה של סידני פרסקוט בסרט השישי. בהודעה אישית, הצהירה השחקנית על האופן שבו המשא ומתן על החוזה ועל השכר שלה נתקע עם מול סרטי פרמאונט ומסרה:
”כאישה נאלצתי לעבוד קשה מאוד בקריירה שלי כדי לבסס את הערך שלי, במיוחד בכל הנוגע ל"צעקה". הרגשתי שההצעה שהוצגה לי לא משתווה לערך שהבאתי לזיכיון. זאת היתה החלטה קשה מאוד להמשיך הלאה. לכל מעריציי מסדרת "צעקה", אני אוהבת אתכם. תמיד תמכתם בי בצורה מדהימה. אני אסירת תודה לכם לנצח ולמה שהזיכיון הזה נתן לי ב-25 השנים האחרונות.”
במגזין "IndieWire" צוין כי מדובר ב"סופו של עידן". דייוויד ארקט הצהיר כי "סרט 'צעקה' ללא סידני הוא די מצער, אבל אני מבין את ההחלטה שלה". ג'סמין סבוי בראון, כמו גם עמיתיה לשעבר מסרטי הסדרה: אמה רוברטס, שרה מישל גלר, מת'יו לילארד וג'יימי קנדי, הביעו את תמיכתם בהחלטתה של קמפבל ושיבחו את תרומתה לסדרה.
הפקה > צילומים

צילומי הסרט החלו ב-9 ביוני 2022 במונטריאול, קנדה, לאחר שבמקור התעתדו להתחיל ב-6 ביוני.
הפצה

הסרט עלה לאקרנים ב-10 במרץ 2023, תחת הפצת "סרטי פרמאונט". במקור, התעתד הסרט לעלות לאקרנים ב-31 במרץ 2023.
הפצה > שיווק

בכמה ערים התרחש תעלול שיווקי ויראלי, כאשר חברת השיווק של האולפן שלחה אנשים לובשים תחפושת ומסכה של הדמות "גוסטפייס" לעמוד ללא תנועה מול המצלמות ולהסתובב ברחובות, מה שהביא למספר רב של תושבים להתקשר למשטרה. מסע הפרסום השיווקי כלל גם השקה של אתר אינטרנט שאפשר למשתמשים אמריקאים לקבל שיחות טלפון מותאמות אישית מ"גוסטפייס". חנוית פופ-אפ שונות הכוללת אביזרים ושוחזרו סטים מהזיכיון בקליפורניה. ההליכים כללו הופעות של במאים ומפיקים Radio Silence Productions (אנ'), יחד עם השחקנים מייסון גודינג, דרמוט מלרוני וטוני רוולורי.
הפצה > מדיה ביתית

הסרט שוחרר באופן דיגיטלי ב-25 באפריל 2023, בארצות הברית, בשירות הסטרימינג "פרמאונט+" בשירותי סטרימינג אחרים. הוא שוחרר ב-VOD ב-9 במאי 2023, באזורים אחרים, כמו בריטניה ואירלנד. בישראל, הסרט יצא לצפייה ב"נטפליקס" ב-8 ביולי 2023. ה-DVD הסרט שוחרר בפורמטים "בלו-ריי" ו-"Ultra HD Blu-ray" בארצות הברית ובאזורים מסוימים ב-11 ביולי 2023. עם יציאתו לאקרנים, הסרט עלה לראשונה במקום הראשון במצעד הסרטים הרשמי של בריטניה.
ביקורות והצלחתו בקופות

הסרט קיבל ביקורות מעורבות באתר Rotten Tomatoes כ-76% והקהל הרחב נתן לסרט 91%, רוב הביקורות מציינות שהסרט אלים וגרפי מבין כל סדרת סרטי הצעקה. בסוף שבוע הראשון של הסרט הוא קיבל 35,000,000$.
הסרט התחיל עם הפתיחה הכי מרוויחה מבין כל הסרטים בסדרה.
פרסים ומועמדויות

| פרס | קטגוריה | מועמד (ים) | תוצאה |
| --- | --- | --- | --- |
| פרסי הקולנוע של הוליווד | סרט האימה הטוב ביותר | צעקה 6 | מועמדות |
| פרסי הסרטים והטלוויזיה של MTV | הסרט הטוב ביותר | צעקה 6 | זכייה |
| פרסי הסרטים והטלוויזיה של MTV | הקרב הטוב ביותר | קורטני קוקס (גייל וות'רס) נגד גוסטפייס | זכייה |
| פרסי הסרטים והטלוויזיה של MTV | השיר הטוב ביותר | דמי לובאטו – "Still Alive" | מועמדות |
| פרס סאטורן | סרט האימה הטוב ביותר | צעקה 6 | מועמדות |
| פרס בחירת הקהל | סרט הדרמה של השנה | צעקה 6 | מועמדות |
| פרס בחירת הקהל | כוכבת הקולנוע של השנה | ג'נה אורטגה | מועמדות |
| פרס בחירת הקהל | כוכב סרט הדרמה של השנה | ג'נה אורטגה | זכייה |
עתיד

במרץ 2023, הביעו הבמאים מאט בטינלי-אולפין וטיילר ג'ילט את תקוותם להיות מעורבים בהפקת סרט שביעי בסדרה, וציינו כי ברצונם להמשיך לראות סרטים נוספים בזיכיון, בין אם יהיו מעורבים או לא. בנוסף, הביעו השניים את רצונם לעבוד עם קמפבל בסרטים עתידיים בזיכיון. באוגוסט 2023, נמסר כי את הסרט יביים הקולנוען כריסטופר לנדון (אנ'). ב-21 בנובמבר 2023, השחקנית מליסה באררה פוטרה מסרט ההמשך עקב הצהרות שנויות במחלוקת על מלחמת חרבות ברזל. למחרת, הוכרז שג'נה אורטגה התפטרה ולא תחזור לסרט המשך עקב לוח הזמנים שלה שמתנגש עם צילומי עונתה השנייה של הסדרה "ונסדיי", בעוד שדווח גם כי התסריטאים ג'יימס ונדרבילט וגאי בוסיק קיבלו את משימתם לכתוב תסריט חדש ו"להתחילו מאפס". לאחר מכן, נמסר כי לנדון לא יביים את הסרט. בנוסף בינואר של 2024 פורסם כי נב קפמבל וקורטני קוקס יחזרו לשחק את דמויותיהם בסרט החדש וכבר נמצא במאי ותסריטאי חדש וזאת לאחר שנה העלתה באינסטגרם שלה תמונות של הטקסטים שלה. בחודש מאי של אותה שנה הודיעו כי צילומי הסרט יתחילו בסביבות ספטמבר.
ב-2 באוקטובר 2024, נודע כי הסרט יעלה לאקרנים ב-27 בפברואר 2026.
האספה הכללית של האימפריה העות'מאנית

| --- | --- |
 מדינה:  האימפריה העות'מאנית האימפריה העות'מאנית
 סוג:  דו ביתי
 בתים:  סנאט בית הנבחרים
 היסטוריה
 תקופת הפעילות:  23 בדצמבר 1876 – הווה (147 שנים) 
 רשות קודמת:  המועצה האימפריאלית 
 רשות יורשת:  האספה הלאומית הגדולה של טורקיה 
 משכן
  
 איסטנבול
 
משלחת הפרלמנט העות'מאני לעבדול חמיד השני.
האספה הכללית (בטורקית: Meclis-i Umumî, הידוע בשם "מג'ליס") היה הניסיון הראשון לדמוקרטיה ייצוגית על ידי הממשלה האימפריאלית של האימפריה העות'מאנית. ידוע גם בשם הפרלמנט העות'מאני. מקום מושבה היה בקונסטנטינופול (איסטנבול) והורכבה משני בתים: בית עליון (הסנאט) ובית תחתון (בית הנבחרים).
האספה הכללית הוקמה לראשונה ב-23 בדצמבר 1876 ונמשכה בתחילה עד 14 בפברואר 1878, אז פורקה על ידי הסולטאן עבדול חמיד השני.
כתוצאה ממהפכת הטורקים הצעירים שהביאה רפורמות מהותיות והשתתפות גדולה יותר של מפלגות פוליטיות, האספה הכללית הוקמה שוב כעבור 30 שנה, ב-23 ביולי 1908, עם התקופה החוקתית השנייה, שהסתיימה ב-11 באפריל 1920, כאשר האספה הכללית פורקה על ידי בעלות הברית במהלך כיבוש קונסטנטינופול בעקבות מלחמת העולם הראשונה.
רבים מחברי הפרלמנט העות'מאני בקונסטנטינופול הפכו מאוחר יותר לחברים באספה הלאומית הגדולה של טורקיה באנקרה, שהוקמה ב-23 באפריל 1920, במהלך מלחמת העצמאות הטורקית.
גלויה המתארת את פתיחת הפרלמנט החדש בשנת 1908.
גלויה המתארת ישיבת הפרלמנט בשנת 1914.
הפרלמנט העות'מאני בשנת 1877.
הפרלמנט העות'מאני בשנת 1908.
ראו גם

היסטוריה של האימפריה העות'מאנית
האספה הלאומית הגדולה של טורקיה
הערות שוליים

↑  Article. 42 of the Constitution
↑  Legislation ottomane Volume 5: https://upload.wikimedia.org/wikipedia/commons/6/67/Législation_ottomane_ou_Recueil_des_Aristarchi-Bey_Grégoire_Tome5.pdf p. 295 (PDF p. 299/370)
↑  Rainer Grote; Tilmann Röder (16 בפברואר 2012). Constitutionalism in Islamic Countries: Between Upheaval and Continuity. Oxford University Press. p. 328. ISBN 978-0-19-975988-0. {{cite book}}:  (עזרה)
1 2 3  "Meclis-i Mebusan (Mebuslar Meclisi)". Tarihi Olaylar.
1 2 3  "Meclis-i Mebusan nedir? Ne zaman kurulmuştur?". Sabah. 19 בינואר 2017. {{cite web}}:  (עזרה)